**ZAPISNIK**

**Šifra zapisnika:** 81833

**Datum i vrijeme održavanja sastanka:** 28. ožujka 2022. 8:00-11:00

**Mjesto održavanja sastanka:** ured tvrtke „ITDizajn“

**Sastanku prisustvovali:**

1. voditelji projekta „Sustav za upravljanje prodajom nekretnina“:
2. Petar Ivanić, dipl. oec.
3. Ivana Petrić, mag. ing. comp.
4. zaposlenici tvrtke „ITDizajn“:
5. Marko Olić, voditelj tima za dizajn

**Autor zapisnika:** Petar Ivanić

**Tema sastanka:**

Dogovaranje suradnje s tvrtkom „ITDizajn“ na izradi informacijskog sustava za prodaju nekretnina.

**Sadržaj sastanka:**

Tvrtka „ITDizajn“ osnovana je 2017. godine i od tada je radila na izradi više od 300 uspješnih projekata. Specijalizirana je za dizajniranje web aplikacija. Na sastanku se dogovarala suradnja na izradi informacijskog sustava za upravljanje prodajom nekretnina. Naručitelj usluga dizajniranja za svog klijenta izrađuje aplikaciju koja omogućuje lakšu prodaju i pregled dostupnih nekretnina agencije za prodaju nekretnina te ugovaranje sastanaka između potencijalnih kupaca i agenata za prodaju. Na izradi informacijskog sustava radi tim od 4 razvojna inženjera koji će omogućiti sve potrebne funkcionalnosti. Budući da naručitelj nema isplanirane resurse ni potrebne zaposlenike za rad na dizajnu programskog rješenja, poslan je upit za suradnju tvrtki „ITDizajn“. Kao odgovor na ponudu tvtrka „ITDizajn“ je naručitelju isporučila skicu prijedloga rješenja te je nastavno na to organiziran današnji sastanak na kojem je dogovoreno je sljedeće:

1. Tvrtka „ITDizajn“ izradit će:
   1. Dizajn obrasca za registraciju/identifikaciju korisnika
   2. Dizajn početne stranice
   3. Dizajn stranice za pregled dostupnih nekretnina
   4. Dizajn obrasca za dodavanje/brisanje/uređivanje nekretnine koju koriste agenti za nekretnine
   5. Dizajn obrasca za ugovaranje sastanka s agentom za nekretnine
2. Naručitelj će do 1. travnja 2022. isporučiti informacije koje su potrebne za izradu dizajna navedenih dijelova aplikacije.
3. Tvrtka „ITDizajn“ će isporučiti detaljnu skicu rješenja 10. travnja 2022.
4. Tvrtka „ITDizajn“ isporučit će svoje konačno rješenje do 20. travnja 2022.
5. Trošak navedenih usluga za naručitelja će iznositi 7000 kn.

Petar Ivanić Ivana Petrić Marko Olić

Petar Ivanic Ivana Petrič Marko Olic